সাপ্তাহিক বিপ্লব
সাপ্তাহিক বিপ্লব বাংলাদেশের একটি অধুনালুপ্ত সাপ্তাহিক পত্রিকা। ১৯৮২ খ্রিষ্টাব্দে দৈনিক দেশ পত্রিকার সহযোগী প্রকাশনা হিসাবে এটি আত্মপ্রকাশ করে। তখন থেকে শুরু করে নব্বইয়ের দশকের মাঝামাঝি পর্যন্ত এটি বাংলাদেশের অন্যতম জনপ্রিয় পত্রিকা হিসাবে চালু ছিল। এটি ন্যাশনালিস্ট গ্রুপ কর্তৃক প্রকাশিত হত। এটি ম্যাগাজিন আকারে, অর্থাৎ ডাবলডিমাই ১/৪ আকারে মুদ্রিত হয় এবং পৃষ্ঠা সংখ্যা ছিল ৬৪। কবি সিকদার আমিনুল হক এই পত্রিকাটির সম্পাদক হিসাবে নিয়োজিত ছিলেন।